เรื่องร้องเรียน (ความสะอาด) วันที่ 2022-12-27 11:35:06 — แขวงสีกัน เขตดอนเมือง กรุงเทพมหานคร
เขตดอนเมืองไม่มาเก็บขยะให้ 8 วันแล้ว เป็นแบบนี้มาหลายเดือนแล้ว แจ้งหัวหน้างานที่รับผิดชอบหลายครั้งแล้ว แต่ปัญหายังคงอยู่ อ้างเพียงแต่ว่าคนขาด แต่เวลาผ่านมาหลายเดือนกลับแก้ปัญหาไม่ได้ นอกจากนี้ยังอ้างว่ารถจอดขวาง รถขยะเข้าไม่ได้ แต่ก็ไม่ดำเนินการแก้ปัญหาให้เป็นรูปธรรม ไม่ประสานหน่วยงานในเขตใช้กฎหมายมาแก้ไข กลับเพียงบอกให้ประชาชนไปบอกไปแจ้งคนที่จอดขวางเอง ทั้ง ๆ ที่ประชาชนไม่มีอำนาจใด ๆ ที่จะดำเนินการซึ่งอาจจะก่อให้เกิดความขัดแย้งระหว่างคนในชุมชนด้วยกันได้ โทรถามก็บอกเพียงว่าขอความร่วมมือกับหน่วยงานในเขตแล้ว แต่เรื่องก็ยังคงไม่มีความคืบหน้า ขยะยังคงเก็บไม่ตรงตามกำหนด จากเดิมสัปดาห์ละ 2 วัน ปัจจุบันเหลือเพียงสัปดาห์ละ 1 วัน บางสัปดาห์เช่นในขณะที่แจ้งนี้ยังไม่มาเก็บเลย (ผ่านมา 8 วันแล้ว นับจากที่เก็บครั้งล่าสุด) รบกวนดำเนินการแก้ไขให้ด่วนด้วยครับ